text:
Friday, July 27, 2012
Bon dia, bon dia! E dianan aki nos ta come Papaya "bai gol!" Nan ta grandi y dushi. Ki un bendicion pa tin nos propio hofi chikito cu ta produci. Ayera mi nos a come "Butternut Squash" di nos hofi. Awe mainta un melon di basta tamanjo. Danki Dios pa Su bondad, y te awe nos tin e forsa pa cococha den nos pida lugar chikito yama: "Hardin di B&B"!
NO OTRO NOMBER
Beibel cu ta duna na nos pa inspiracion di Dios, ta bisa nos lo siguiente: “Y no tin salbacion den ningun otro, pasobra no tin otro nomber bou di cielo duna na hende pa medio di cual nos mester ta salba.” (Echunan 4:12)
E declaracion aki cu ta di sumo importancia pa henter humanidad, a wordo revela na e Apostel Pedro dor di e Spirito Santo na e mes un principo di proclamacion di e Evangelio bendiciona pa Dios. P’esey nos por ta sigur y masha sigur, cu e declaracion ey ta keda mescos awe. Y di berdad nos mester comprende cu si e declaracion ey no ta na vigor awe, ta nifica cu loke e Apostel Pedro a declara tocante salbacion solamente den e Nomber di Señor Jesus, no ta berdad.
Ora cu e Apostel a haci e declaracion preciso aki, e tabata controla pa e Spirito Santo, y no dor di sernan humano. (Lesa Echunan 4:5-12) Y no lesa mucho pura, sino cuidadosamente mescos cu tur otro Scritura. E mes Spirito Santo cu a inspira e Apostel Pedro pa declara e infalibel berdad aki, ta poderoso pa yuda nos comprende y pa obedece e mensahe ey di curason. Y esey ta nifica cu si ya bo ta un cu a obedece e Evangelio, bo lo sigui gradici Señor sin stop. Ma si encaso bo ta un persona sea hoben of adulto, cu te awe ta tira dj’aki p’aya, pa tur sorto di siñansanan religioso cu tur sorto di nombernan, etc., etc. Anto awe ta e dia pa bo reconoce bo necesidad personalmente na Señor nos Dios. E berdad ta, cu Señor conoce cada uno di nos exactamente manera cu nos ta; y pa e motibo ey, nos no tin mester di bunita palabranan of hopi palabranan pa nos por ricibi pordon di picanan y bida eterno. Y asina ey bira un miembro di e berdadero Iglesia di Cristo. Ora cu nos ta menciona e Iglesia di Cristo, nos no ta papia di un edificio, ni tampoco un religion. Ma e loke nos ta papia di dje ta, cu cada persona cu tende e Evangelio manera e ta presenta den Beibel, y kere di curason cu yudansa di Spirito Santo di Dios. E persona aki ta bira un miembro den e curpa di Cristo, cual ta wordo yama den Scritura: “ E Iglesia di Dios bibo, pilar y fundeshi di e berdad.” (1 Timoteo 3:15)
Si Señor permiti, nos lo sigui un poco mas tocante E Iglesia y e Iglesianan den un otro mensahe. Pero awe nos lo papia un poco tocante e CABES di e Iglesia aki, kende ta nos Señor y Salbador JesuCristo. Y no ta existi otro cabes, sino JesuCristo, e Yiu di Dios. Segun e Scritura cual nos a cuminsa cu ne den e mensahe aki; no tin salbacion den ningun otro, pasobra no tin un otro nomber bou di cielo duna na hende pa medio di cual nos mester wordo salba. Siendo cu e mensahe y e advertencia ey a bini na e Apostel Pedro dor di e Spirito Santo di Dios Su mes, no ta keda lugar pa otro Salbador. Pasobra esey ta igual cu pone e Palabra di Dios un banda, y scohe nos mes Salbador, cual no solamente ta imposibel, pero tambe ta rebeldia contra Dios. P’esey manera Scritura ta spierta nos bisando, “Con lo nos por scapa si nos neglisha un salbacion tanto grandi asina? E salbacion aki a wordo anuncia dor di e Señor Su mes na prome lugar, y a wordo confirma na nos dor di esunnan cu a tende, esta a tende Señor papia di e salbacion grandi aki. Y Dios tambe a testifica di dje pa medio di señalnan y maraviyanan y varios milagernan, y donnan di e Spirito Santo comparti of destruibi di acuerdo cu Su boluntad. (Lesa Hebreonan 2:1-4)
O kerido lesador di e mensahe aki, sea sigur cu Señor ta fiel y ta cumpli cu Su Palabra tocante Salbacion pa medio di fe den Su Yiu stima, Kende a muri y resucita pa nos. P’esey: OBEDEC’E awe. Scirbi pa B&B Henriquez)
Posted by Bicento & Betty Henriquez at 6:36 AM No comments:
Sunday, July 22, 2012
SALUDO na tur lesador di nos Blog: nos ke introduci Hyacinth (conoci como Chinda) na bosonan. Chinda ta yiu di Bicento y su prome esposa Ursula ( cu ya a bai nos dilanti serca su Senjor. Chinda y su otro dos rumannan, Myrna y Linda, ta bin train tur diasabra . Senjor ta usando nan door di e ministerio di e CANTICANAN stima di Evangelio y Alabansa scirbi den e anjanan di 1940 pariba. Nan a wordo lubida y casi bandona den hopi di nos congregacionnan den e temponan den e utlimo anjanan . Yammer! Pasobra e mensahenan den nan ta toca e curason ki ora nan ta canta. Hendenan ta expresa esey cada bes.
Keda dependiente pa otro fotonan - mas esaki a wordo saca diasabra cu a pasa ora nan a train pa canta na sirbishinan di Comunion di Igelsianan aki na Aruba cu ta tuma lugar e siman aki na Aruba.
NOS TA SIGUI AWOR CU E TEMA DI BIAHA PASA:
SPERANSA PA ESNAN SIN SPERANSA (continuacion)
Den nos ultimo mensahe, nos a menciona e speransa cu ta segun Scritura compara cu e speransa relaciona cu cancer, tocante cual lo bai tin un seminario den e luna di Augustus benidera aki na Aruba. Ya nos a menciona caba den nos prome mensahe tocante e topico aki; cu nos no ta desprecia of ta contra e asunto di curamento pa cancer, pasobra cualke di nos por experimenta e enfermedad teribel ey. Masha hopi hende rond mundo ta muri di esey, encluyendo berdadero keredornan di e Evangelio bendiciona di Señor.
Ma e loke nos ta purba hala atencion di tur hende ta, cu Scritura ta papia hopi cla pa tur hende por comprende, cu Dios nos Tata a haci esaki posibel, esta: “Awe tin speransa pa esunnan cu no tin speransa.”
Sinembargo tin un gran diferencia meimei e speransa cu ta bini di Dios, cu e speransa basa riba e sabiduria di hende . No ta importa con salud y fuerte un ser humano por ta. Nos por tin e mihor docternan di mundo, etc. etc; pero, porfin nos tur lo muri toch. Pasobra Scritura ta bisa nos asina aki: “Ta stableci pa hende muri un bes, y despues ta sigui huicio.” (of huzgamento) P’esey ken cu bo por ta cu ta lesando esaki, encluyendo esun cu ta scirbiendo e mensahe aki. Laga nos sea sigur, cu cada un di nos lo muri, cu excepcion di esunnan cu nan fe ta den Jesus, y ta na bida ora cu e Señor lo bolbe of bini pa tuma Su Iglesia cu ta consisti di tur e personanan cu a repenti di pica y a deposita nan fe den Señor Jesus. Segun Scritura, esakinan lo no muri, ma nan lo wordo transforma den un momento y contra cu Señor den laira. (Lesa 1 Tes. 4:13-18)
Na un otro lugar nos ta lesa lo siguiente: Pablo, un sirbidor di Dios, y Apostel di JesuCristo, conforme e fe di e scoginan di Dios, y conocemento di e berdad cu ta segun santidad, den e speransa di bida eterno, cu Dios Kende no por gaña, a priminti hopi siglonan pasa, ma na Su debido tempo a manifesta Su Palabra, den e proclamacion cu a wordo confia na mi segun mandamento di Dios nos Salbador. (Tito 1:1-3).
Pues, amigonan stima, e doctrina di speransa ta hopi cla menciona den Scritura. E speransa aki for di Scritura, no ta mescos cu e speransa cu ta existi den mundo den varios forma. E speransa segun mundo ta similar cu casualidad of suerte. Un hende por bisa na otro; mi ta spera cu awa lo yobe den e dianan aki. Of, mi ta spera tur cos bon pa bo, etc., etc. .. sin fin.
Pero e speransa cu ta segun Scritura ta absolutamente sigur, pasobra e ta basa ariba Palabra di nos Tata Celestial. Un cos cu cada un di nos mester tene bon cuenta cuenta cu ne ta esaki. “Mescos cu e promesanan di bida eterno pa cada persona cu repenti y kere den nos Señor y Salbador ta berdad. Mescos e spiertamentonan tocante e huicio di Dios contra esunnan cu no ta kere, of cu no kier kere, ta berdad. Segun Scritura: Esun cu kere den e Yiu (di Dios) tin bida eterno, ma esun cu no kere, lo no mira e bida ma e rabia di Dios ta keda riba dje.: Lesa Juan 3:13-21, y tambe Juan 5:24-30).
Posted by Bicento & Betty Henriquez at 7:39 AM No comments:
Friday, July 13, 2012
SPERANSA PA ESNAN SIN SPERANSA
“SPERANSA PA ESNAN SIN SPERANSA”
Pa esunnan cu lo keda na bida pa e dia ey, pronto aparentemente lo bai tin un Seminario masha special of sea extra ordinario. Y e proposito ta, pa esnan cu a perde speransa sabi cu tin speransa. Y e speransa menciona ta: “cu tin cura pa cancer”. Nos proposito den e mensahe corto aki, no ta pa desacredita e bon proposito di e Seminario ey. Ma nos ta haci uso di e oportunidad aki, pa recorda tur hende, cu ta existi ya for di miles di aña , curamento pa e cancer cu yama pica.
E problema grandi di e cancer cu yama pica ta, cu tur hende ta nace cu n’e for di barica di nos mama. For di e prome criatura cu a nace despues cu e prome pareha a wordo gaña pa e autor di e cancer aki, esta Satanas. Tur otro hende cu a nace despues ta nace cu e cancer aki cu yama:” PICA”.
Scritura ta absolutamente cla y persistente cu tur hende ta nace cu e cancer aki, cual su final ta morto. Pero danki na Señor nos Dios y Tata Todopoderoso pa Su amor inexplicabel, Kende for di e mes un momento cu e prome hendenan a cai den pica, a duna e promesa di un Salbador, Kende lo pachura e cabes di Satanas cu a introduce e cancer di pica den mundo cual a afecta tur hende te ariba e dia di awe cu nos ta scirbiendo e mensahe aki. Y e Salbador aki ta Su Yiu stima, Su unico Yiu cu ta nos Señor y Salbador JesuCristo. E ta e unico cu a nace sin e cancer cu yama pica. Pasobra El a nace pa e poder di Dios mediante e Spirito Santo door di un señorita of sea un birgen cu yama Maria. Pa e motibo ey, e criatura ey na cual Maria a duna lus, ta wordo yama “E Yiu di Dios”. Pero kico ta e motibo pa cual Dios, e Tata a haci esey?
Amigonan di tur edad, danki na Señor nos Dios cu e motibo pakico Señor a haci tal sacrificio ta para scirbi hopi cla den Beibel, pa nos por lesa for di dje directamente. Y e motibo berdadero pakico Señor nos Dios y Tata a haci e sacrificio tanto grandi asina ta: cu El a stima humanidad asina tanto, cu El a duna Su unico Yiu, pa tur cu kere den djE no bai perdi, ma tin bida eterno. Pasobra Dios no a manda Su Yiu den mundo pa condena e mundo, pero pa salba e mundo. Anto e ta spierta cada uno di nos bisando: Esun cu kere den e Yiu, no ta condena, pero kende cu no kere ta condena caba, pasobra e no a kere den e nomber di Dios Su Unico Yiu.
Anto Scritura ta sigui spierta nos bisando: Esaki ta e sentencia of verdicto, cu Lus a bini den mundo, pero hende ta stima scuridad na lugar di lus pasobra nan obranan of echunan ta malo. Cada un cu ta haci loke ta malu ta odia e lus, y lo no bini na e lus, pasobra e tin miedo cu su echunan lo wordo exponi. Ma esun cu ta biba pa medio di e berdad ta bini den e lus, pa asina por wordo mira claramente, cu loke el a haci a wordo haci mediante Dios.
Pa conclui e mensake cortico aki, nos por bisa cu ningun di nos ta tuma e enfermedad di cancer na un manera leviano. Pero mira con nos ta comporta cu e cancer di pica. Mira con nos ta propaga e cancer di inmoralidad publicamente sin ni un tiki di berguensa. Of e cancer di rebeldia contra nos mayornan, y contra autoridadnan. Of nos actitud pa cu e Evangelio bendiciona di Dios. Amigonan stima pa kende Cristo a duna Su bida, y cu Dios a lant’E for di morto. Ta pa nos por haya pordon di pica y bida eterno, El a haci esey! Pa nos cu tabata biba sin speransa, por tin awor e speransa di bida eterno cual e Dios cu no por gaña a priminti na nos. Y ta imposibel pa E gaña. Repenti awe, y pone bo fe den e Yiu di Dios; pasobra “E TA NOS UNICO SPERANSA”.
Posted by Bicento & Betty Henriquez at 7:49 AM No comments:
Subscribe to: Posts (Atom)


c: text/html

text:
“Arubadag” (dia di Aruba) ta e dia cu Arubianonan na Hulanda ta celebra nan propio “dia di Himno y Bandera”. Riba 18 di Maart cu ta un dia di fiesta nacional, Aruba completo ta celebra e echo cu Pais Aruba tin su Himno y su Bandera.
Hopi emocion tabata reina na momento cu a presenta nos Himno, nos Bandera y nos Escudo Nacional na henter pueblo di Aruba den Wilhelmina Stadion na Dakota. Mientras cu pa prome biaha a hisa e bandera di Aruba den Wilhelmina Stadion, e composicion di Padu Lampe y areglo di Rufo Wever “Aruba Dushi Tera” a wordo canta oficialmente como Himno di Aruba. Henter e pueblo di Aruba a asisti masalmente pa duna honor na nos Bandera y nos Himno.
Arubadag manera cu awe nos conoce
Durante e periodo prome cu esaki, hopi Arubiano tanto na Aruba como na Hulanda a sa di duna nan contribucion. E “Arubadag” cu nos conoce awendia a wordo introduci na aña 1982 dor di un grupo di yiunan di tera. Personahenan manera Edwin Illidge (ex propietario di “Hooiberg Restaurant/Dancing” na Rotterdam), fundacionnan manera CAR y Cas di Aruba (Arubahuis) na Den Haag bou di supervision di Sra. Nuris Dabian a percura pa e comunidad Arubiano na Hulanda por celebra nan “Dia di Himno y Bandera”.
E prome dia di Aruba
Pa nos mira e prome dia di Aruba nos tin cu bai atras te na 6 di juni 1976. Na 1976 un grupo di Arubiano bou direccion di Sra. Rosina “Dechi” Langedijk Thijssen ( cu tambe ta fundadora di “Aruba Isla di Oro”) a tuma e iniciativa pa organisa e prome dia di Aruba. Na e momentonan ey Sra. Dechi Thijssen no tabata un desconoci, especialmente pa loke ta trata e lucha pa Aruba su Status Aparte. Na diferente ocacion el a organisa reunionnan cu Arubianonan na Hulanda. Sra. Dechi Thijssen a bombardea e Gabinete Hulandes di e tempo ey cu varios cartanan skerpi, caminda cu el a declara su lucha pa Aruba (bou liderazgo di Gilberto “Betico” F. Croes) y tambe el a percura pa un comite di bon bini pa Sr. Gilberto “Betico” F. Croes na su yegada na Schiphol, Hulanda. Riba 7 di februari 1976 Sra. R. “Dechi” Langedijk a publica un articulo den e corant Hulandes “Trouw” caminda cu el a haci un yamada na tur Arubiano pa asisti na e edificio di Congreso na Den Haag pa sostene e delegacion bou di liderazgo di Betico Croes. Betico tabata na Hulanda pa purba convence e Gabinete “Den Uyl” di e tempo ey cu Aruba tin e derecho riba su propio autonomia. Arubianonan na Hulanda a reacciona masalmente na e yamada aki. Esaki naturalmente a bira un exito rotundo y posteriormente Sra. R. “Dechi” Langedijk Thijssen a publica un articulo pa gradici e asistencia masal di Arubianonan na Hulanda. Akinan ya caba el a uza e palabra “Arubadag” cual e lo a uza despues na e prome celebracion di dia di Aruba na Amsterdam.
Sra. Dechi tabata presente na Aruba riba 18 di Maart 1976, dia cu nos Bandera a wordo hisa y dia cu a presenta nos Himno pa prome biaha. Ora cu el a regresa Hulanda, Sra. Dechi a cuminsa planea e prome “Arubadag” riba diadomingo 6 di juni 1976.
Con Arubianonan a wordo informa
Sra. Dechi tabata haci uso di diferente publicacionnan den corantnan Hulandes pa mantene e comunidad Arubiano na Hulanda na altura di e celebracion di Arubadag. Mirando cu Sra. Dechi no tabata un desconoci pa e comunidad Arubiano e noticia a sa di plama rapidamente. Manera nan ta bisa den papiamento criyoyo na Aruba “un boca bisa otro”. E prome “Arubadag” tabata un experiencia unico pa tur esnan cu tabata presente.
Unda a tene e prome Arubadag
E prome “Arubadag” a wordo organisa na centro di bario Hofgeest den parti sureste di Amsterdam. No a cobra pa entrada durante e prome celebracion di “Arubadag”. Tur e cuminda y bebida tabata core riba cuenta di boluntarionan Arubiano bou guia di Sra. R. Langedijk-Thijssen.
Sra. Langedijk-Thijssen a habri e prome celebracion cu un speech, sigui pa interpretacion di nos himno nacional pa Sr. Pedro Croes riba su guitara, caminda cu esnan cu tabata presente a canta hunto cu ne. Simplemente un dia ameno y esaki tabata e origen di e Arubadag cu te dia di awe nos ta celebra.
Danki na otro Arubianonan cu na 1982 a re-inicia e organisacion di Arubadag y danki na Arubahuis cu den e añanan cu a sigui a inverti hopi tempo y energia den esaki, awe Arubianonan por celebra nan mesun dia di Himno y Bandera. Nos “Arubadag!”
Pero laga nos NO lubida e pionero, Sra. Rosina “Dechi” Langedijk-Thijssen cu a organisa e prome “Arubadag” y cu tabata e prome persona cu a uza e nomber “Arubadag” pa referi na e dia cu Arubianonan na Hulanda ta celebra orguyosamente nan propio Himno y Bandera.

robotstxt: allowed

filter: keep


text:
PARIS.—E franses Robert Marchand a establesé e rèkòrt mundial riba baiskel den e kategoria di koredónan ku meskos kuné, tin 105 aña di edat òf mas, ora ku el a rekoré 22.547 kilometer.
E hazaña a tuma lugá den e velódromo nashonal di Saint-Quentin-en-Yvelines, sùitwèst di Paris i e mes den kual el kibra su propio rèkòrt di ora ku un total di 26.927 kilometer, tres aña pasá
E 22.547 di ayera el a kompletá den 92 buèlta na e sirkuito, pero prensa a rekordá ku ainda Marchand mester pasa un kontròl antidopahe pa e Union Siklista Internashonal aseptá su rèkòrt.
“Mi ta bon”, el a bisa ora ku el a baha for di e baiskel hariendo i emoshoná pa e kantidat di públiko ku a akudí pa kompañ’é.
Marchand, ku ta kalifiká su mes komo ‘e deportista mas bieu na mundu’ a nase dia 26 di novèmber 2011 na Amiens (nort di Fransia) i ta sigurá ku su úniko ‘líkido mágiko’ ta di pone un poko di honing na su bòter di awa.
Segun el a deklará na prensa e echo ku el a hasi deporte henter su bida, komo hopi fruta i berdura, no huma, bebe poko kòfi i ménos alkohòl ta un di e kustumbernan ku a permitié yega na su edat ku bon salú.
E diario ‘Le Parisien’ a relatá ku Marchand ta hasi gemnastik un ora tur dia, ta entrená 60 minüt riba su baiskel státiko i despues ta pasa su dia lesando pa su selebre keda aktivo.
Eks militante komunista, e eks pagadó di kandela i kampion di Fransia di gimnasia, biudo for di 1943, a yega di kai será den e di Dos Guera Mundial, pa motibu ku el a ninga na duna lès di deporte na yunan di e kolaboradornan ku Alemania nazi.
Segun ‘Le Parisien’ su trayektoria largu ta inkluí un ‘huida’ pa Venezuela, kaminda el a traha den plantashon di kaña, shofùr di trùk i kriadó di galiña i otro na Canada, despues ku den e promé pais a deskubrí un kaha ku pistol den su truk ku el a sigurá ku nan no tabata di dje.


text:
Problemanan social ta trece preocupacionnan den mundo comercial pa diferente motibo, segun Sr. Ernst Mohammed, di Camara di Comercio.
Tanto comercialmente como salubridad ta afectando nos comercio. Aparte di gastonan cu ta grandi, di AZV y SVB, cu tambe e parti di dunado di trabao. Ora cu un empleado mester bay cu un ser keri pa motibonan medico den exterior pa un largo tempo, esaki ta trece un peso no solamente financiero, pero tambe pa financiero, cun’ e pa e comerciante.. Mester contrata personal nobo. Y incertidumbrenan tambe ta pone un peso mental ariba e negoshinan.
P’ esey lo purba cu minister Dangui Oduber, pa wak con ta acata e reto ey. No solamente den interes di e hendenann cu ta malo, pero tambe nos hendenan. Aruba mester tambe atencion pa e parti social. Esey ta pone un peso ariba comercio. Tin yen hende ta cana rond sin trabao, criminalidad ta subi, adictonan ta subi. Tur esey ta puntonan di preocupacion pa Camara di Comercio.
E aña aki Camara di Comercio lo tin 3 miembro nobo. Tur ta miembronan di calidad. Tin Lindsy Croes cu ta conoci pa Caya Grandi, Sra, Wanda Broeksma, CEO di Digiciel y Sr. Satish Daryanani, entrepeneur den mundo di retail. E directiva a wordo amplia, y Sr. Mohammed ta contento di por e encabesa e directiva aña pasa y cu nan por a eherce locual ta nan plan strategico cual ta importante.
E lema di e aña aki lo ta nivel. Aruba y comercio y en general, mester bay un nivel mas halto, pa nos yiunan, nos nietonan lo haya un Aruba feliz. Tur Arubiano lo haya chance den nan mesun cas, segun Sr. Ernst Mohammed, di Camara di Comercio.
Problemanan social tin un efecto negativo ariba e mundo comercial
Problemanan social ta trece preocupacionnan den mundo comercial pa diferente motibo, segun Sr. Ernst Mohammed, di Camara di Comercio.


text:
KRALENDIJK – Por lo pronto ta produsí sufisiente koriente atrobe na Boneiru: e trahadónan di e terminal di zeta Bopec a kuminsá traha atrobe ayera nochi. Esaki a sosodé despues di e promesa di doño PdVSA ku e trahadónan por tene nan trabou asta si tanten lo mester sera e terminal.
Banda di esaki e sindikato BPWU a haña e siguransa di gezaghèber Edison Rijna i Representante di Reino suplente Jan Helmond ku lo hasi tur loke ta posibel pa tene e kompania habri.
‘Pasenshi’
Den un karta na idioma spañó na e trahadónan general manager Fabiola Claudia Baez ta skibi ku na nòmber di Bopec i e kompania venesolano estatal di zeta PdVSA e ta garantisá nan trabou i nan salario. Ademas e ta pidi nan tene pasenshi i mantené fe den futuro di Bopec, ‘e miho kompania di Boneiru i di PdVSA’.
Pa presidente Gabriel Pourier di e sindikato BPWU esaki tabata sufisiente pa pidi su miembronan bai traha atrobe. E motibunan prinsipal pa e akshon tabata miedu di retiro di e 110 trahadónan, i ku PdVSA no a laga tende nada mas for di kuminsamentu di desèmber ora ku Inspekshon di Ambiente di Biba i Transpòrt (ILT, Inspectie Leefomgeving en Transport) a pone un ultimatùm pa garantianan finansiero pa e mantenshon grandi di e instalashonnan bieu i peligroso. E deadline aki ta vense djabièrnè. “Si nos no tende nada nos ta keda para te djabièrnè”, Pourier a bisa ayera.
Despues ku e trahadónan a blòkia e porta djamars meinta trempan e sentral di energia di ContourGlobal no tabata haña kombustibel mas, ku lo a pone ku probablemente awe mes ContourGlobal lo no tabatin sufisiente produkshon di koriente. E peliger aki a kita.
Gezaghèber Rijna ayera tardi despues di deliberashon ku BPWU a klarifiká ku for di su responsabilidat pa òrdu públiko lo el a fòrsa e trahadónan via un kaso sumario òf un òrdu di emergensia pa kuminsá ku e suministro di kombustibel na ContourGlobal atrobe.
Den Haag
E delegashon di e sindikato a tende serka e Representante di Reino suplente Helmond ku diferente ministerio na Den Haag huntu ku gezaghèber ta hasiendo esfuerso pa mantené Bopec. Na desèmber a lanta un task force ku ta traha na un solushon tantu pa término kòrtiku komo pa término largu.
Ta remarkabel ku tantu den e karta di PdVSA komo den e deklarashon di gezaghèber no ta papia di un posibel solushon ku garantia finansiero. Si djabièrnè no tin siguransa tokante e 20 mion dòler nesesario, riba òrdu di ILT mester hasi e instalashonnan di Bopec bashí promé ku 1 di febrüari.


text:
Na Miami un hende muher di 86 aña a wordo estafa oa 17.000 dollar despues cu un homber desconoci a aserk’e den un lugar di parkeo bisando cu e tabatin un ticket di loteria ganador, pero cu e no por a cobr’e pasobra e ta indocumenta.
Segun declaracion di e señora,
Un situacion serio a presenta na e beach di Mangel unda cu un bishitante disfrutando do e beach bunita na Mangel Halto pa medita y ta wordo molestia y menasa pa homber conoci di Polis.
Rond di 10’or di mainta Central ta manda patruya na Mangel Halto, caminda un homber lo
Frank Benita, hefe Beheer Waterschap, tabata presente den e rueda di prensa cu director di DOW y a splica cu e seccion ta atende tur loke ta concerni maneho di awa y tabata envolvi den e trabou cu DOW a haci na Santo Largo hunto cu WEB, pa drecha e
Diasabra ultimo un patruya hopi atento a pone cu autoridadnan a dal man riba un planta di cultivo di marihuana den Santa Cruz.
Tabata den careda di 4.30 di atardi cu patruya di Santa Cruz a haya un holo fuerte di marihuana ora cu nan tabata pasando den Ayo. Mesora a
Campeonato HEINEKEN di Aruba Softball Bond dedica na dos baluarte Sra. Bertha Wolf Croes y Eugenio “Tan” Helder a continua riba veld na Pos Chiquito. Diasabra ultimo e dos equiponan aki a topa otro pa di dos biaha den dos dia. Diabierna Aruba Bank Lady Tigers a pasa relativamente facil
Pa algun tempo caba por a mira trabou andando na e caminda entre Pos Chiquito y Savaneta. Trabou cu ta wordo realisa pa personal di DOW. Den un conferencia di prensa director di dicho departamento ing. Marlon Croes a duna un splicacion di e historia tras di e saliña di
Campeonato HEINEKEN di Aruba Softball Bond dedica na dos baluarte Sra. Bertha Wolf Croes y Eugenio “Tan” Helder den su recta final. Dialuna awor cuminsando pa 715pm riba veld di Flatstone Royal Power Tat Fat lo hunga 2 wega vs Balashi Premuim den e “Clash 4”. Despues cu equiponan tur
Recientemente Rooney Boye di Dojo Boye Martial Arts a keda eligi como Vice Presidente di World Muay Federations, pero tambe a keda eligi Vice Presidente di Pan American Muay Thai.
Esaki ta ser mira como un logro hopi grandi pa nos dushi tera, Aruba. Di parti di nos di AWEMainta ta
Segun Jennifer Arends-Reyes, e exhibicion di arte di e studiantenan di ‘Academy of Fine Arts and Design Aruba’ semper a conta cu presencia di fraccion di AVP.
Arte ariba su mes ta sumamente interesante y mas ainda na momento cu cada obra tin un storia y un tecnica su tras.
Tabata un
Campeonato HEINEKEN di Aruba Softball Bond dedica na dos baluarte Sra. Bertha Wolf Croes y Eugenio “Tan” Helder a continua riba veld na Pos Chiquito. Diabierna ultimo campeonato Femenino di Aruba Softball Bond a re-anuda unda Aruba Bank Lady Tigers a enfrenta Tanki Leendert Girls. Tanki Leendrt Girls cu varios


text: ORANJESTAD (AAN): Diario Deportivo tabata presente na Airport di Aruba, na momento cu 3 hungador di baseball cua ricibi un scholarship tabata preparando pa viahe. Ta trata aki di AJ Pop, Nathan Berkel y Luis Pelayo. Tur 3 hungador a ricibi un scholarship na Merca pa asina sigui eherce nan deporte, pero alaves pa combina esaki cu scol. Por cierto informacion cu Diario Deportivo a ricibi, ta cu Luis Pelayo ya caba tin un aña bibando na Merca. Awo sin ningun duda nan tur 3 lo reuni hunto. Diario Deportivo ta desea tur 3 hungador tur clase di exito, y confiado Dios cu un dia e bon noticia lo por drenta cu nan a logra drenta Grandes Ligas. Potret pa cortesia di 297Sports.


text:
Nan a reuni na altura di Marlboro Ballpark, pa sali direccion pa Bestuurskantoor pa manifesta nan disgusto y pa papia cu Minister Angel Bermudez riba e hecho cu awor Departamento di Impuesto kier pa nan, esta esnan di DT-nummer, paga nan belasting di truck den un solo biaha.
Den un combersacion cu e vocero di e chofernan di truck, Femmy Faro, el a duna di conoce cu nan a desea pa Gobierno por ta flexible cu nan, pa loke ta pago di number, p’e biaha aki nan no tin cu paga un solo biaha, pasobra e ta pisa hopi riba nan presupuesto.
Tin di e chofernan aki, tin cu paga Afls. 1800,= na belasting di nan truck y ora a papia cu Minister Angel Bermudez, a haci e peticion pa sikiera tuma nan consideracion p’e biaha aki nan paga sea den dos biaha of per kwartaal.
Den mesun rosea, Femmy Faro a duna di conoce cu nan no ta nenga di paga, pero cu Gobierno mester percura pa mihor caminda tambe, cu ta masha kibra.
Minister di Finanza, mr. Angel Bermudez a bin abao y a papia cu e chofernan y el a priminti nan cu pa diahuebs awor e lo tin un contesta pa nan.
Por a sinti cu Minister mr. Angel Bermudez tin tur comprension p’e peticion di doñonan di DT-nummer.
Despues cu e chofernan a haya e garantia cu diahuebs awor nan lo haya un bon noticia, e accion di protesta dilanti di Bestuurskantoor, unda kier o no, a blokea henter e trafico, a dicidi di bay y trafico a normalisa.


text:
ORANJESTAD (AAN): Gobierno pa medio di ministerio di Husticia encarga cu integracion diamars atardi a anuncia maneho nobo pa DIMAS.
Segun directora di DIMAS, Señora Kathy Ruiz-Paskel, den e proceso pa wak con ta bay atende cu diferente reto cu DIMAS ta encontra pa cu implementacion di un sistema nobo desde prome di september, a haci algun recomendacion na Minister di Husticia mr. Andin Bikker.
E siman aki ta asina leu cu lo comunica dos cambio. Esey no kiermen cu ta e cambionan final pero ta bay tin un evaluacion di maneho y esey lo anuncia na su debido tempo. E prome cambio di e dosnan ta, cu e grupo di e personanan cu na momento cu nan tin un aplicacion pa prome permiso na DIMAS y pendiente riba contesta riba esaki, e persona por keda Aruba sperando riba e contesta final.
E gruponan cu ta cay bou di e cambio aki ta esunnan cu no ta haci un peso riba mercado na e momento aki y cu tin un contribucion grandi na Aruba su economia.
Hunto cu Minister di Husticia mr. Andin Bikker a delinea e siguiente maneho cual ta encera cu, personanan cu aplica como inversionista, personanan cu aplica como rentista, pensionado, stagiaire pero tambe personanan casa cu personanan local nan y nan famia por keda na Aruba mientras cu DIMAS ta trata e prome peticion. Pa loke ta maneho di gobierno cu ta vigente, ta keda aplicabel cu ta encera e prome peticion.
E persona aki mester warda riba su permiso den exterior. Pa loke ta e di dos parti, DIMAS den un periodo tabata ocupa pa wak kico haci cu e parti di estadia cortico. E parti aki mester ta un tarea cu DIMAS mester keda cune of esaki mester pasa pa IASA. Segun directora di DIMAS, a yega asina leu cu a dicidi hunto cu Minister mr. Andin Bikker, anuncia awe cu prome di Januari 2018 e servicionan di estadia cortico riba nos isla y e parti di control di garantia lo pasa pa IASA.
Directora di DIMAS a anuncia cu tur loke DIMAS tin den proceso cu a entrega prome cu e fecha di awe 12 di december, a bin cu un maneho nobo pa e personanan cu a aplica ta haya standard loke cu a pidi contal cu e no sobrepasa e cantidad di dianan maximo permiti pa ley. Por ehemplo si a pidi pa haya 60 dia adicional riba loke a haya caba na Inmigracion, e persona aki por haya por lo general un total di 90 dia.
Tambe directora di DIMAS a splica cu nan tin casonan di hendenan cu tin propiedad na Aruba manera timeshare, botonan di un cierto grandura, pa nan e mesun reglanan anterior a keda vigente. Nan por haya 180 dia consecutivo na entrada y esey no a cambia.
Esaki ta keda aplicabel y solamente pa e grupo cu a haci peticion y pa motibonan tecnico cu DIMAS no a haya contesta, por lo tanto lo cera esaki nan cu un toekenning di e peticion. Entrante Januari 2018, lo tin otro regla y manehonan aplicabel.
Esey ta e dos cambionan principal segun directora di DIMAS y fuera di esey DIMAS lo keda duna Minister di Husticia informacion riba ahusta den nan maneho cu por sirbi e proposito grandi.


text:
Blues
Kontenido
Historia di blues[editá | editá fuente]
Blues ta un sorto di músika di katibunan ku tabata traha riba plantashinan di katuna den di sùit di Merka den besindario di Mississippidelta i Memphis.E prome katibunan no tabata kere ku nan lo keda Merka,pasobra ta presu nan ta i despues nan lo bolbe bai Afrika,pero nan mester a traha duru tur dia i tabata papia nan mes idioma i kanta nan melodianan Afrikano.A dura hopi generashon promé ku e Afrikanonan a kuminsa papia e idioma ingles.Pasobra hopi katibu tabata kambia di patronnan Oropeo ku nan mes idioma di nan pais natal.E katibunan tambe ku tabatin nan idioma di e parti di Afrika ku nan a bini,nan tabata haya nan den un situashon hopi duru pa siña pida pida di tur e idioma ku nan a haya nan kune dje patronnan Oropeo,promé ku a intrudisí idioma ingles riba henter Merka.Esunnan ku a keda biba riba e mesun plantashi henter nan bida sin kambia di patron a kuminsa papia ingles mas lihé ku esnan ku tabata kambia di patron kada bes.Nan a kuminsa kanta kantikanan religioso manera gospels,spirituals,worksong i hollers and shout ta e klank ku nan tabata produsí ku nan stèm( tambe un manera di protestá)pa ekspresá nan miseria dje situashon di trabou riba e plantashinan.Hopi katibu no tabata bira kristian,pasobra hopi blanku no tabata kere ku katibunan por a sivilisá.
Religionnan[editá | editá fuente]
Na fin di siglo 1800 katibunan i esnan ku tabata liber a kuminsa bira kristian,baptismo òf methodismo,religionnan ku a sòrg pa un solushon i kita e pensamentu ku un dia nan lo bolbe bai Afrika.Despues e katibunan a kuminsa kanta hopi kantikanan religioso,a bira un kustumber den suìt ora di bai dera morto òf despues di entiéro,nan tabata kanta kantikanan di bèibel di mas alegrá,manera,"Oh when the Saints",Go Down Moses",I'm Marching to Zion",Walk into Jerusalem like john",Crossing The River Jordan."Kantika di pasada nan di Bèibel den tempu ku katibunan Hudiu a sali foi Egipto.Despues ku hopi katibu a haya sa ku e manera ku nan ta biba no ta hustu,nan a kuminsa huí i esnan ku suèlte tabata kai den man di Afro-Merikano nan liber kaminda nan tabata skonde te ora ku nan por sigi pa logra yaga staten den nort pa nan ta liber.Katibunan ku nan a trese bèk pa nan doño a kuminsa plama notisia bou dje otro katibunan kiko nan mester hasi ora nan huí pa yega staten nan den nort.Nan Tabatin un Code ku e doñonan no sa,ku ta yama Under Ground Railroud (E nomber dje code aki no tin nada di hasi ku trèin)tabata puesto nan kaminda e katibunan ku huí tabata skonde,te ora ku nan por sigi pa yega statennan den nort pa nan ta liber.
Palabra di outornan[editá | editá fuente]
Un merikano yamá Joseph Machlis a bisa ku blues ta pertenesé na Merka,laga bisa ta indígena (inheemse)estilo músikal merikano sin dirèkt e antesedente ku nos konosé di tradishonnan Afrikano òf Oropeo.Ta un kos spesial i interamente diferente foi loké e antepasadonan a bini kune.Pero Alan Lomax ta duna un otro ehèmpel di kantikanan ku ta komparabel ku blues loké a haya na Nort-West Afrika bou di desendénan yamá Wolof i Watusi.E palabra 'BLUE' (blou) ta asosiá ku e sintimentu di melankoliko òf depreshon foi tempu di Elisabethania.E outor merikano Washington Ivring a duna e termino "the Blues" manera e tabata definí foi aña 1807.E historia di e tradishon musikal di blues ku ta kompletamente (negro) ta di tende bisa òf un boka bisa otro palabra di e antepasadonan ku asina nan por a bai bèk mas leu den siglo,ku solamente e kuminsa dje historia na aña 1860.
Variashonan[editá | editá fuente]
E variashon ku a bini foi e kantikanan religioso ku e katibunan tabata kanta pa ekspresá nan sintimentu i miserianan ta un reakshon riba mal tratu ku ta resulta den field holler(Ta un klank den nan stem)E Field holler ta duna forsa pa spiritual i blues,ku tabata trese mas ambiente den kampamentu di plantashinan den suìt.Despues di guera sivil blues a sigui plama bou di Afro-merikanonan den sùit i ta karga e nomber,musiká di katibunan di Afrika.Field hollers,ballades,musika di misa,rhythmic dance tunes,ku ta yama jump-ups,a desaroyá bira músika di kantantenan ku pregunta i rèspòns.E ta kanta un liña i gitara ta respondé.Un gitara no tabatin hopi popularidat den tokamentu di blues,banyo tabata e prome instrument di kuèrdè i di mas popular pa toka blues.Den añanan 1890 nan tabata toka blues hopi den siudatnan den sùit.E palabra"BLUES" nan ta usé en-general den e músika tradishonal.Tabatin hopi hende ku nan mes opinon kiko ta blues,tin ta bisa ta un eskala di struktura,un filosofia,un struktura di akort,òf e tono di un akort manera falsu.asina tabatin hopi hende ku nan mes interpretashon di blues,pero ta sigur ku blues ta di origen Afro-merikano ku melodianan harmonisá ku tono di akortnan Oropeo.Músika Oropeo tabatin otro sistema,nan no tabata kanta manera ta kanta blues ku hopi sintimentu i emoshon den nan stem manera nan ta yora.E"blue notes"no ta tono den eskala músiko di Oropa,ta un karakteristiko di blues.Tin tres blue note den eskala músika di blues.Tempu ku nan a kuminsa ku notashon di blues musik nan sali riba e eskala músika di blues.Tin hopi makis di melodia i ritmonan den blues ku ta difisil,pero nan no ta imposibel pa notashon musikal.prome ku a bin ku notashon di field holler,no tabatin niun musikante ku tabata toka e sorto "blue note" nan aki riba un instrumènto di musika.E blues di tempu nan pasa tabata iregular kua ritmo,nan tabata toka un pida i papia un pida,manera por tende den diskonan bieu dje artistanan legendario di blues manera Charley Patten,Blind Lemon Jefferson,Robert Johnson i Lightnin'Hopkins.E prome estilo di blues ku a haya fama na aña 1911 tabata di kompositor W.C.Handy (1873-1958) i tambe e tabata un poétiko i a duna e formashon artistiko na blues ku a kuminsa haya popularidat ront di añanan 1910 ku e publikashon di "Memphis Blues"(na 1912) i "St Louis Blues"(na 1914).Na aña 1913 ya nan registrá e blues instrumental.Despues di sklabitut ku hopi katibu bandoná plantashinan i bai biba den siudat pa buska trabou,esnan musikante a kuminsa toka blues den bar,kabarètnan den siudat i hendenan a kuminsa balia riba ritmo di blues nan a bin yamé Rythm and Blues anto e blues ku nan trese siudat a haya e nomber City Blues.
Músika Famoso[editá | editá fuente]
Na añanan 1920 blues tabata un músika famoso na Merka,blues a kuminsa plama riba henter Merka,komo ku hopi migrantenan Afro-merikano di sùit a bai nort pa buska un bida mas mihó den siudatnan grandi den nort.Hopi musikante nan di sùit a bai nort,pasobra situashon den sùit a kuminsa eskalá outoridatnan a kuminsa abusá di musikantenan Afro-merikano den bar,kabarèt i klupnan di lus kòrá.Den nort e músika tradishonal a kuminsa haya un forma grandi.E prome kantantenan muhé Mamie Smith i Bessie Smith ku tabatin hopi fama den e tempu ei.Mamie Smith graba su promé blues vokal na aña 1920"Crazy Blues".Na añanan 1930 pa '40 tabata e kantante legendario di blues i jazz Billie Holiday ku a graba i bende mas ku mion disko.(tin un pelíkula menshoná,na e álbùmnan titulá,"lady Sings the Blues".)E popularidat enormé di blues tabatin un influensia importante riba e músika Jazz benidero den tempu ei.(tabata e inisiá dje musiká popular yamá jazz) i ku ta fuente di tur estilo di músika PÒP di awendia.E Afro-merikanonan a kuminsa usa mas instrumènto manera guitara,piano,bas,saksofon,drùm i sinfonia di boka pa toka blues,despues a bin introdusí tambe guitara ku èmplifayer ku zonidó mas duru.Den siudatnan grandi manera Chicago i Detroit na fin di añanan 1940 pa kuminsa'50 e kantante i tokadónan manera Muddy Waters,Willy Dixon,John Lee Hooker,Howlin'Wolf,Elmore James i hopi otro mas tabata toka loke nan ta yama Mississippi Delta Blues,kompañá ku guitara,bas,drùm sèt,piano i de bes en kuando senfonia di boka òf otro instrumènto di bientu.T'Bone,Walkerna Housten i B.B.king ku Memphis Blues tabata e famoso tokadónan di guitara ku estilo jazz.
Rock And Roll[editá | editá fuente]
Na Kuminsamentu di aña 1950 a bini estilo kompletamente otro di músika nasé foi rhythm and Blues(e blues bailabel) i boogie woogie (blues instrumental aselerá).E disc-jockey Alan Freed a duna e músika nobo e nomber Rock and Roll,asina e nomber a surgí.Alan a propogá e músika aki i hasi'é popular bou di generashon blanku,dje manera ei a kibra e segregashon rasial ku tabata normal e tempu ei pa laga e generashon blanku siña konose músika Afro-merikano Rock and Roll ku a pone henter mundu kompletamente kabes abou.Músikonan manera Little Richard,Elvis Presley, Fats Domino,Ray Charles,Chuck Berry,Jerry Lee lewis,Bill Haley,(ku a mesklá e músika country and Western ku Rhythm and Blues)su hit tabata (Rock around the clock) asina tabatin hopi otro músikonan nan mas.Tur músikonan aki a haya fama i graba hopi disko gana hopi sen bira riko den un periodo kòrtiko.
Blues Moderno[editá | editá fuente]
Na kuminsamentu di aña 1960 hopi Merikano blanku i Oropeononan musikante a deskubrí City Blues.Hopi dje bluesband nan manera Paul Butterfield bluesband,The Rolling Stones,Yardbirds,John Mayall's Bluesband Cream,Canned Heat,Fleedwood Mac,asina e generashon Blanku hoben dje tempu aya a bin siña konosé blues músika mas miho,komo promé no tabatin bon kontakto den komunidat entre blanku i Afro-merikano.Te na momentu ku e músika rock and roll a surgí na 1950 a trese kambio bou di e hobennan merikano.E hobennan blanku a kuminsa interesa den músika tradishonal blues.Despues e músikonan blanku a sigi ku nan mes estilo di toka blues,yamá Rock Blues òf blues blanku.E musikonan blanku i Afro-merikano a haya hopi fama ku e rock blues,guitarista nan konosí tabata Jimi Hendrix,Eric Clapton,Otis Rush,Jimmy Page,Eddie v. Halen.E generashon di fin di 1940-1950 ku ta Albert Collins,B.B.King,i difuntu John Lee Hooker a sigi gosa dje splenternan ku a surgí foi blues tradishonal e generashon nan despues menera Buddy Guy,Otis Rush,Robert Gray,Eric Clepton i hopi otronan ku a bini despues ta gosa di músika te awendia.Blues ku Jazz ta estilo di músikanan ku a surgí mas ku'n siglo pasá.Den tur generashonnan ku a pasa nan a keda toka i kanta blues i jazz te awendia.Tabatin hopi meskla nan di músika ku a surgi foi blues tabata pa un temporada,despues no tabata tende nada mas di nan.


text:
Den e foto aki boso por mira tres cuña di mi cu tin e bunita edad di 90, 92 y 93 aña. Nan a bishita Bicento y ami aki den nos apartamento. Ki un dushi tempo nos tabatin di conta storia y cuenta di antesnan! Mi cuña Edna, sinta na man robes a bishita Ethiopia, Africa cu edad di 92!! Ki un privilegio nos tabatin di por a bebe un copi di te y combersa di e misericordia y bondad di nos Señor!
Awor Bicento ta sigui cu un spiertamento for di e Palabra di Dios.
Segun Scritura, e no ta haci diferencia kende nos ta, pasobra tur loke ta para scirbi, ta pa cada uno di nos. Tuma e Scritura aki como ehempel, unda e ta bisa: "P’esey si un hende ta den Cristo, e ta un creacion nobo; e loke ta biew a pasa, y e nobo a yega." (Traduci for di NIV 2 Cor. 5:17)
Pone bon atencion na loke e Scritura aki ta bisa. Pa cuminsa, e no ta bisa cu si un hudiu ta den Cristo, of si un cu no ta hudiu, of si un homber of un mohe, etc., etc., ta den Cristo. Ma e ta bisa simplemente: "Si un hende ta den Cristo, e ta un creacion nobo."
Realmente e expresion "hende" ta nifica: "cualke" persona cu ta den Cristo, etc. Pues e berdad revela aki ta cu no tin excepcion di persona serca Dios, pasobra tur hende a peca.
Otro berdad revela den e porcion di Scritura aki ta: "Tin esunnan cu ta den Cristo, y tin esunnan cu no ta." Pone bon atencion cu Scritura no ta bisa cu si un persona ta den e religion aki, e ta un creacion nobo. Hopi hende den e mundo aki, encluyendo Aruba y henter Antiyas; ta dependiendo ariba religion pa nan destino eterno. E tempo a yega y ta awe, pa nos repenti di nos picanan y ricibi Señor Jesus como nos unico y suficiente Salbador. Den e buki di Deuteronomia den e Testament Biew, nos ta lesa loke Moses a declara na e Israelitanan algun dia prome cu El a muri bisando: "Awe mi ta yama cielo y tera como testigo contra boso, cu mi a pone boso dilanti bida y morto, bendicionnan y maldicionnan. Awor scohe bida, asina cu boso por stima e Señor boso Dios, scucha na Su bos, y tene firme na nE. Pasobra e Señor ta boso bida. etc.," (Lesa Deut. Capitulo 30 y 31)
Manera nos sabi, e hudiunan no a obedece na e yamada aki di Dios dor di Su sirbidor Moses, cu excepcion di algun di nan. Amigonan di tur edad den Antiyas y den henter mundo, tin bes ora cu nos lesa un porcion manera esun ey den Deuteronomia, nos ta bisa: Si ami tabata ey, sigur ami si lo a obedece mes ora. Ma pa e autoridad di e Palabra di Dios, laga mi declara esaki: Awe nos tin Uno cu ta mas cu Moses, Kende ta papia cu henter mundo encluyendo Antiyas y Aruba. E ta Esun cu a bisa masha cla lo siguiente: "Ami ta e camina, berdad y bida, ningun ta bini cerca e Tata sino pa medio di Mi." Y den otro lugar El a bisa: "Ami ta e resureccion y e bida. Esun cu kere den Mi lo biba, aunke cu e muri, y ken cu kere den Mi lo biba, aunke cu e muri, y ken cu ta biba, y ta kere den Mi, lo no muri nunca". (Lesa Juan 11:25,26 y Juan 14;6)
Kisas bo a yega di tende e Scrituranan aki caba. Pero bo a obedece? Bo ta bibando cu fe den e Yiu di Dios cu ta nos Señor JesuCristo; Kende a entrega Su mes pa nos picanan, pa E trece nos serca Dios? Na final di e cuenta, e cos di mas importante pa nos den e mundo aki ta den Cristo. Esey ta dividi humanidad den dos. Tin esunnan cu ta den Cristo, y esunnan cu no ta.
E pregunta importante ta anto: Con un hende por ta den Cristo? E contesta ta duna na nos den Scritura Santo. Ta Dios solamente por haci algo asina. Y ta pa e proposito ey El a manda Su unico Yiu den mundo. Ta p’esey Señor a sufri y muri e morto riba un crus. El a muri pa picanan, ma no di djE, sino di henter humanidad encluyendo cada uno di nos cu ta na bida awe, y di cada uno cu lo nace ainda. E unico manera pa nos ta den Cristo ta pa nos repenti di nos pica y acepta Jesus como nos Salbador personal. Sin repentimento no tin pordon. Con serca cada uno di nos ta? E contesta ta den Scritura mes. Si un persona no ta den Cristo, e ta pafo.
Ningun hende por ta tur dos. Sea cu nos ta den Cristo, of nos no ta.


text:
Tuesday, November 19, 2013
E MEDIADOR
Bon dia for di Kamay 5!
Betty y ami ta combida boso di lesa nos Blog tocante "E Mediador".
Ya nos a scirbi mas bes tocante di e MEDIADOR, den añanan pasa. Pero ta Señor Su boluntad, pa tur hende di mundo sabi sigur, cu ta un Mediador solamente tin meimei hende y Dios. Y e Mediador aki ta nos Señor y Salbador JesuCristo. E ta Esun cu a entrega Su mes como e Sacrificio pa trece nos sernan humano serca e Tata. Y segun Scritura, no tin otro nomber bou di cielo duna na hende, pa medio di cual nos mester wordo salba. Y e declaracionnan aki di Scritura, ta loke e Spirito Santo di Dios a inspira e Apostelnan di nos Señor y Salbador, pa scirbi y laga pa nos den tur nacion.
E ta increibel, pero e berdad ta, cu te asta e Nomber di nos Señor y Salbador Jesus, ta wordo mal uza pa trece confusion. Ehempel: den medionan di communicacion, nos por lesa tocante e “Divino Yiu di Dios”. Ta berdad cu Señor Jesus a nace for di un birgen Maria como un Baby. Pero ta algo masha simple pa nos comprende, cu E no a keda un Baby. E asunto ey di “Niño Jesus”, ta Historia; y a pasa pa semper. Pues, esey no ta existi mas. Sin lugar na duda, e historia di e nacemento di e Niño Jesus, ta pa semper e bunita historia di e binimento di e Yiu di Dios, Kende a existi for di eternidad hunto cu e Tata. Pues, e Baby ey cu a nace for di un birgen, realmente a existi prome cu El a nace den un curpa mescos cu esun di nos. Pero: sin pica.
Esey ta nifica cu nos Señor no a nace cu e naturalesa di pica mescos cu tur otro sernan humano desde e caida den pica door di Adam y Eva. Pero nos por lesa masha cla mes den Scritura, cu El a wordo tenta den tur cos, mescos cu nos, pero sin pica. Esaki no ta nifica cu Señor Jesus no a sinti e poder maligno di tentacion. Pero e ta nifica cu E no a cai of comete ningun pica. E ta algo masha dificil pa nos comprende cu Señor Jesus durante Su bida ariba e mundo aki, a wordo tenta pa haci maldad. Ma e berdat ta, cu El a surfri ora cu El a wordo tenta, y semper a vence ariba tur tentacion. Y siendo cu E no a cai den pica, e ta nifica cu El a soporta tur e peso maligno di tentacion y vence ariba esey.
Den nos caso, nos tur a peca y ta falta di e gloria di Dios. Y e bida victorioso di nos Señor y Salbador Jesus, a haci posibel pa nos ricibi pordon di tur pica, y haya bida eternu. Danki na e victoria di nos Señor y Salbador Jesus. Segun Scritura, Señor Jesus a carga nos picanan den Su curpa ariba e crus. Pa nos libra di picanan por biba pa husticia. Pasobra ta pa medio di Su heridanan nos a wordo cura. E heridanan no tabata unicamente e sotanan y e golpinan, y e clabonan cu El a soporta. Ma principalmente nos picanan cu El a carga den Su curpa ariba e crus. Esey tabata e momento cu El a sclama na Dios e Tata bisando: “Mi Dios, Mi Dios, pakico Bo a bandonaMi”? Mateo 27:46 Ta berdad cu esakinan a tuma lugar mas cu dos mil añanan pasa. Pero nos ta wordo spierta den Scritura cu nos no mester lubida esun cos aki, y esey ta cu pa Señor un dia ta mescos cu un mil aña, y un mil aña ta mescos cu un dia.
Anto e ta sigui spierta nos cu Señor no ta tardando cu Su promesa, pero si cu ta pasenshi E tin cu nos, pasobra E no kier pa ningun bai perdi, ma cu cada uno por repenti. Lesa 2 Pedro 3:1-18, pa e mensahe completo. Pa e motibo ey, amigonan stima pa nos Señor Su mes, ta para scribi: Con nos lo por scapa. Si nos neglisha un salbacion tanto grandi asina? Ta nos Señor Su mes den un curpa humano mescos cu nos, cu excepcion di e naturalesa pecaminoso cual nos tur sernan humano ta nace cu ne, for di nos mayornan, cu ta combida nos bisando: “Bini serca Mi, boso cu ta cansa y carga; y lo Mi duna boso descanso. Tuma Mi yugo ariba boso, y siña for di Mi, pasobra Mi ta suave y humilde di curason, y boso lo haya descanso pa boso alma. Pasobra Mi yugo ta suave y mi carga ta lihe.” Mateo 11:25-30
E palabranan aki a wordo bisa door di nos Señor Su mes mientras cu E tabata den un curpa humano mescos cu nos, pero sin e naturalesa di pica. Y ya pa mas cu dos mil añanan, e palabranan aki di Señor a duna berdadero descanso na miyones di sernan humano, cu a kere di curason den e Yiu di Dios, Kende a carga nos picanan den Su curpa ariba e crus. Señor Jesus a muri pa motibo di pica, pero no di djE mes. Pasobra E ta e uniko cu nunca a peca, y ningun mintira a wordo haya den Su boca.
Amigonan di tur edad, awe y awor ta e dia di salbacion. No spera pa un oto dia, no spera pa mañan. Pasobra ta net esey por hasi nos curason duro y insensitivo. P’esey dobla bo rudianan awe den berdadero repentimento y acepta Señor Jesus como bo unico Salbador personal. Y pa eternidad bo lo ta un persona bendiciona den Cristo nos Señor. Corda cu tardansa ta igual cu desobediencia.
Posted by Bicento & Betty Henriquez at 5:05 AM No comments:
Wednesday, November 6, 2013
Djoin nos pa un plato di Cabaron! E ta un salada favorite di nos! Ma awe mi ta preparando un plato di Bakiyou, I manjan ta Papaya stoba, dor cu nos tin hopi papaya pa stoba. E palo a kibra y un palo carga a laga nan basha y lora tur caimnda!! Mucho carga pa e pober palo wanta. Tres ramanan di dje tambe carga. Wel, boso tur ta bonbini!
Danki na tur shen y piko "amigonan y amiganan" cu a subi blog den e ultimo siman; ki un encurashamento pa nos! Aunke Sr. Bicento a scirbi tocante e asunto di loke Beibel ta bisa tocante "santonan", den e ultimo dianan tin tantissimo referencia na sierto personannan declara "santo" - el a dicidi di scirbi algo mas tocante loke Beibel ta bias claramente tocante e topico aki. Observa kendenan Beibel ta yama SANTO.
E SANTONAN
Henter mundo, y esey ta inclui Antiyas y Aruba, mester ta na haltura, cu berdadero santonan ta existi solamente y unicamente den Cristo, nos Señor y Salbador. Lo no tabatin nesesidad pa nos a bolbe trece e doctrina biblico aki padilanti, si no tabatin tanto Papiamento den e ultimo dianan tocante declaracionnan religioso tocante uno of dos persona declara como Santonan, door di autoridadnan religioso. Pa sea sincero y onesto, y cu tur respet pa e Palabra di Dios bibo cu nos ta haya den Beibel. E forma ey, pa considera un persona como un Santo, contario di loke e sirbidornan di Dios ta siña nos den Beibel, no por ta corecto di ningun manera.
E siñansa robes ey, simplemente no ta existi den Scritura Santo, cu ta e Palabra di Dios bibo, inspira pa medio di e Spirito Santo di e Dios bibo. Awor e pregunta aki por bini: Con por ta posibel, pa un ser humano manera nos, por ser yama un Santo? Francamente bisa; esey lo tabata imposibel. Pero e bon nobo cu nos ta proclamando ta, cu nos Tata Celestial a hasi esey posibel, y ta ofreciendo e bendicion increibel ey, na tur hende di mundo. Ta p’esey cu nos tin e loke yama e Evangelio. Pasobra esey ta e bon noticia, cu un Persona a muri pa e picanan di tur hende di mundo. Y e Persona aki, ta e unico Yiu di Dios Su mes, Kende a carga nos picanan den Su curpa ariba un crus. Pa nos libra di picanan por biba pa husticia, pasobra pa medio di Su heridanan, nos a wordo cura.
Y amigonan di tur edad; awor e persona cu kere di curason den e Yiu di Dios, ta haya pordon di tur pica. Y no esey solamente, pero cada persona cu repenti, y kere e bon noticia di salbacion cu ta solamente den Cristo, ta bira un eredero di Dios, y co-eredero cu Cristo. Lesa esaki den e Buki di Romanonan 8: 16, 17, unda nos ta lesa cu: “E Spirito Santo Su mes ta testifica cu nos spirito, cu nos ta yiunan di Dios. Y si nos ta yiunan, anto nos ta erederonan tambe. Y esey ta; erederonan di Dios, y co-erederonan cu Cristo, esta si berdad nos ta participa den Su sufrimentonan, pa nos por participa den Su gloria tambe.”
Bolbiendo na e mensahe tocante E SANTONAN, e berdad segun Scritura ta: cu e unico berdadero SANTONAN ta esunnan cu ta den Cristo. Y e unico manera pa un persona por ta den Cristo, ta pa medio di repentimento y fe den nos Señor y Salbador JesuCristo. Pasobra e berdad ta keda, cu El a carga e pica di henter humanidad den SU curpa ariba e crus. Pa nos libra di picanan por biba pa husticia. Pasobra ta pa medio di Su heridanan nos a a wordo cura. Manera a wordo publica den henter mundo algun dianan pasa: cu dos persona a wordo declara como Santo mediante un lider religioso. Esey ta nifica, cu di awor padilanti, oracion por wordo hasi na e dos santonan ey tambe, mescos cu na hopi otro Santonan. Esey ta e loke por ser yama, poniendo e Palabra di Dios un banda, pa sigui reglanan di hende. Pasobra den Scritura, y particularmente den tur e cartanan cu e Apostelnan a scirbi na e personanan cu a kere e Evangelio di e gracia di Dios. E keredornan ey, sea homber of mohe, ta worodo yama: “SANTONAN”.
Y semper e ta nifica: “E SANTONAN DEN CRISTO.” Segun Scritura anto NO TIN OTRO SANTONAN, sino esunnan cu ta den Cristo. Y e berdad ta, cu no ta te despues di nan morto cu e berdadero keredornan aki ta wordo yama santonan; pero realmente y claramente esey ta berdad mientras cu nan ta na bida ainda. Y esey sin excepcion pa motibo di color of di nacionalidad, of sea homber of mohe. Pasobra den Cristo nos ta UNO.Y no pensa cu esey ta algo barata. Pasobra e berdad ta, cu nos a wordo cumpra cara. P’esey laga nos glorifica Dios den e curpa aki cu ta pertenece na n’E.
Ata aki algun Scritura tocante e berdadero Santonan, mientra cu nan tabata den e lucha di bida diario ainda, y no despues di nan morto.. Echunan 9:13, 32, 41; 26:10. Romanonan 12:13; 15:25,26,31;16:2-15. Nos ta spera cu e mensahe corto aki, por sirbi como un recordatorio serio na tur e rumannan den Cristo cu ricibi’E di un of otro manera. Y te un otro mensahe.
Posted by Bicento & Betty Henriquez at 7:06 AM No comments:
Subscribe to: Posts (Atom)